Olanda

L'Olanda o nce l Hollont (olandesc: Holland) ie n raion di Paejes Basc. L curespuend plu o manco a chël de la storica contea de Olanda, che fova na contea n iede dl San Mper Roman dal 1091 inant y ie po tl 1581 deventeda n fundadëur de la Republica de la Set Provinzies Unides.
Al didancuei ne dal nia plu n ënt dal inuem Olanda, ma l raion ie spartì su te la doi provinzies Olanda dl Nord (Noord-Holland) y Olanda dl Sud (Zuid-Holland).La majera pert de la atività economica, pulitica y culturela di Paejes Basc ie te l'Olanda, y gran pert de la populazion vif ënghe ilò. L olandesc, la rujeneda ufiziela di Paejes Basc, se basa sui dialec che univa rujenei te l'Olanda. Per chësc vën la region de l'Olanda ududa coche la cuna di Paejes Basc y la parola Olanda vën datrai adurveda coche sinonim per i Paejes Basc, ma chësc ne ie ufiziel nia drët.

Categoria:Paejes Basc